Viiratsi
Viiratsi on suurim alevik Viljandimaal Viljandi vallas, mis asetseb Viljandi ürgorust ja Viljandi linnast idas. Viiratsi alevik oli 2013. aastani eksisteerinud Viiratsi valla halduskeskus, seal elas ligi 40% valla elanikkonnast. Viiratsis asuvad 6-klassiline Viiratsi Kool, kaubanduskeskus, Viiratsi rahvamaja, eakate tugikeskus,Viiratsi Raamatukogu, perearstikeskus, lasteaed ja kaks vanurite pansionaati. Arvestades Viljandi linna lähedust, võib Viiratsit pidada Viljandi eeslinnaks. Kui kõik läheb plaanipäraselt, siis 2024. aastal renoveeritakse Viiratsi vana vallamaja ja seal hakkab asuma Viljandi valla halduskeskus.